The Why of Things - Elizabeth H. Winthrop - kirja(9781444755480) | Adlibris-verkkokirjakauppa
Kirjailija: Elizabeth H. Winthrop JY LEES NOU Vrou verloor 90 kg om haar dodelik siek man te kan versorg
Vir Wendy Dougal was daar g'n beter motivering om haar lewe om te keer as die nuus dat haar man se lewe op die spel was nie. En noudat sy meer as die helfte van haar liggaamsgewig afgeskud het, motiveer en inspireer sy ook ander met gewigsprobleme.
Wendy en David by 'n kostuumpartytjie. Foto: Facebook
Wendy (44), van Cullercoats in Engeland, meen haar eetprobleme het in haar laat tienerjare ontstaan toe skoolboelies haar lewe ondraaglik begin maak het. Sy het vertroosting in allerhande soetgoed begin soek, van lekkers en sjokolade tot hompe koek.
Soos sy ouer geword het, het sy met verdrag meer geëet, en ook nie gesond nie. As dertigplusser sou dít wat sy as 'n gerieflike dieet beskou het, tipies met 'n olierige ontbyt by 'n kantien naby haar werk begin. 'n Styselbelaaide middagete sou dan gevolg word deur wegneem-gunstelinge soos 'n supergroot kebab in pitabrood vir aandete, of eetgereed bevrore maaltye. En dan het sy nog tussendeur heeltyd gepeusel.
Toe sy in 2009 met David (48) – self lief vir eet – afhaak, het sy nog verder gewig aangesit, en uiteindelik die skaalnaald op meer as 160 kg laat sidder.
Net meer as twee jaar gelede is haar man egter met 'n ernstige oorerflike hartkwaal gediagnoseer. Dis toe dat Wendy 'n wilsbesluit moes neem.
A post shared by WendyWWNorthEast (@wendywwnortheast) on Jul 6, 2019 at 11:18am PDT
"Ek moes hoor my man is terminaal siek – en dat hy nie gesond genoeg was om die hartoorplanting wat hy eintlik nodig het te oorleef nie," vertel Wendy in haar profiel op 'n steunnetwerk. "Daardie tyd het ek 166 kg geweeg en kon ek skaars na myself omsien. Ek kon nie vir langer as vyf minute stap nie en was voortdurende uitasem en vol pyne en skete."
David moes uiteraard ophou werk, daar was nie geld vir privaat versorging nie, "en ek het besef ek moes eenvoudig iets doen om my in staat te stel om my man behoorlik te versorg."
So sluit sy toe voorverlede jaar by 'n verslankingsteungroep aan. En sedertdien kon sy met hope wilskrag en deursettingsvermoë 'n ongelooflike 93 kg afskud.
My original weigh in trousers! ??????Size 28 and they were way too tight on me then! Now a size 10/12. ??????
A post shared by WendyWWNorthEast (@wendywwnortheast) on Jul 3, 2019 at 4:49am PDT
"My lewe het heeltemal verander. Ek het gevorder van waar ek skaars kon loop tot waar ek nou 5 km draf." Sy's ook vier of vyf keer per week in die gimnasium. Haar hond, Lexie, is in haar noppies dat hul rare staptogte van skaars vyf minute tot sommer twee keer per dag, vir 'n halfuur lank, toegeneem het.
A post shared by WendyWWNorthEast (@wendywwnortheast) on Apr 24, 2019 at 10:34am PDT
"Ja, my reis van die afgelope sowat twee jaar het vir ons wonderlike gesondheidsvoordele gebring." Sy hoef byvoorbeeld ook nie meer self bloeddrukmedisyne te gebruik nie.
A post shared by WendyWWNorthEast (@wendywwnortheast) on Sep 28, 2018 at 1:51pm PDT
Die belangrikste is egter dat "ek nou meer daartoe in staat is om my man die sorg te gee wat hy nodig het".
A post shared by WendyWWNorthEast (@wendywwnortheast) on Apr 10, 2019 at 4:07am PDT
Al wat haar nog pla, is die gerekte vel-kwessie wat dikwels by drastiese verslanking soos in haar geval, voorkom. Deur spesifieke oefeninge en spierkragwerk kon sy wel in dié opsig reeds heelwat veld wen, en sy hoop om deur verdere plastiese chirurgie heeltemal van 'n nou relatiewe klein probleem ontslae te wees.
A post shared by WendyWWNorthEast (@wendywwnortheast) on Jan 4, 2019 at 12:51am PST
Intussen het Wendy ook 'n verslankingsafrigter geword. "Ek het nooit daarvan gedroom dat ek voor 'n groep mense sou kon praat nie, maar nou doen ek dit elke week."
Bronne: justgiving.com, newsguardian.co.uk, Instagram, Facebook
Meer oor: vetsug| oorgewig| dieet
“Jy is te vet”: Stigmatisering maak meisies later oorgewig
Pretoria-vrou verloor 55 kg – en word liggaamsbouer
Ma deel doodeerlike foto wat wys hoe dit regtig is om 40 kg te verloor
Ons lesers gee raad in Huisgenoot-Wendiëte